UPRAVNI ODJEL ZA GOSPODARSTVO,

RAZVOJ GRADA I FONDOVE EU

KLASA: 112-01/25-01/46

URBROJ: 2133-1-03-01/06-25-1

Karlovac, 1. rujna 2025.

Službenik ovlašten za privremeno obavljanje poslova pročelnika Upravnog odjela za gospodarstvo, razvoj grada i fondove EU Grada Karlovca, na temelju članka 28 i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19, 17/25) raspisuje

**O G L A S**

za prijam u službu u Grad Karlovac, Upravni odjel za gospodarstvo, razvoj grada i fondove EU, Odsjek za razvoj, fondove EU i pametni grad, na radno mjesto: **viši stručni suradnik za fondove EU** (1 izvršitelj – m/ž), na određeno vrijeme, radi zamjene duže vrijeme odsutne službenice, uz obvezni probni rad od dva mjeseca.

Služba na određeno vrijeme radi zamjene duže vrijeme odsutnog službenika može trajati do povratka odsutnog službenika na posao, odnosno prestanka njegove službe.

Kandidati moraju ispunjavati sljedeće posebne uvjete:

* sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, ekonomske, pravne struke ili druge društvene ili humanističke struke
* najmanje jedna godina radnog iskustva na odgovarajućim poslovima,
* položen državni ispit II. razine
* poznavanje rada na računalu
* poznavanje engleskog jezika u govoru i pismu

Osim navedenih posebnih uvjeta, kandidati moraju ispunjavati i opće uvjete za prijam u službu utvrđene člankom 12. Zakona o službenicima i namještenicima u lokalnoj i područnoj (regionalnoj) samoupravi - dalje u tekstu ZSNLS (punoljetnost, hrvatsko državljanstvo, zdravstvena sposobnost za obavljanje poslova radnog mjesta na koje se osoba prima).

U službu ne može biti primljena osoba za čiji prijam postoje zapreke iz članaka 15. i 16. ZSNLS-a. Na oglas se mogu javiti osobe oba spola sukladno članku 13. Zakona o ravnopravnosti spolova. Riječi i pojmovi koji imaju rodno značenje korišteni u ovom oglasu odnose se jednako na muški i ženski rod, bez obzira na to jesu li korišteni u muškom ili ženskom rodu.

Radnim iskustvom na odgovarajućim poslovima razumijeva se radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca, vrijeme samostalnog obavljanja profesionalne djelatnosti te radno iskustvo ostvareno obavljanjem poslova u međunarodnim organizacijama na poslovima odgovarajuće razine obrazovanja i struke.

Osoba koja ima potrebno radno iskustvo na odgovarajućim poslovima, a nema položen državni ispit propisane razine za radno mjesto na koje se raspoređuje može se primiti u službu i rasporediti na radno mjesto pod uvjetom da državni ispit položi u roku od godine dana od dana početka rada u službi utvrđenog rješenjem o rasporedu na radno mjesto.

U prijavi na oglas potrebno je navesti osobne podatke podnositelja prijave (ime i prezime, OIB, datum i mjesto rođenja, adresa stanovanja, broj telefona/mobitela te adresu elektroničke pošte) i naziv radnog mjesta na koji se osoba prijavljuje.

Prijavu je potrebno vlastoručno potpisati.

Uz vlastoručno potpisanu prijavu s naznakom za koje radno mjesto se podnosi prijava, kandidati su dužni priložiti:

* 1. životopis
  2. dokaz o razini obrazovanja (preslika svjedodžbe)
  3. rješenje/mišljenje o priznavanju inozemne obrazovne kvalifikacije – ako je potrebno\*
  4. dokaz o hrvatskom državljanstvu (preslika domovnice ili osobne iskaznice)
  5. dokaz o položenom državnom ispitu (preslika svjedodžbe)
  6. dokaz o znanju rada na računalu (uvjerenje, certifikat, potvrda, svjedodžba - preslika ili potpisana izjava kandidata)
  7. dokaz o dosadašnjem radnom stažu (ne starije od 30 dana od posljednjeg dana roka za podnošenje prijava) - elektronički zapis (e-radna knjižica, u slučaju da je zahtjev podnesen u elektroničkom obliku preko korisničkih stranica Hrvatskog zavoda za mirovinsko osiguranje) ili Potvrda o podacima evidentiranim u bazi podataka Hrvatskog zavoda za mirovinsko osiguranje koju Zavod na osobno traženje izdaje na šalterima područnih službi/ureda Hrvatskog zavoda za mirovinsko osiguranje a koji el.zapis/potvrda, između ostalih podataka, mora sadržavati i podatke o poslodavcu, početku i prestanku osiguranja, razini stečene i potrebne kvalifikacije, radnom vremenu, mjestu rada – prebivališta i trajanju staža osiguranja.
  8. dokaz o radnom iskustvu ostvarenom na poslovima za koje se traži odgovarajuća razina obrazovanja i struka od najmanje 1 godine (preslika rješenja, ugovora o radu, rješenja o rasporedu ili uvjerenje poslodavca o radnom iskustvu na odgovarajućim poslovima - svi navedeni dokumenti moraju sadržavati vrstu poslova koje je kandidat obavljao, stupanj razine obrazovanja i struku utvrđene za obavljanje tih poslova i vremenska razdoblja u kojima je kandidat obavljao navedene poslove)
  9. dokaz o poznavanju engleskog jezika u govoru i pismu (uvjerenje, certifikat, potvrda, preslika svjedodžbe ili vlastoručno potpisana izjava kandidata).

\*Ako je kvalifikacija odnosno razina obrazovanja i struka stečena u inozemstvu, potrebno je uz presliku diplome priložiti i presliku Rješenja/Mišljenja o priznavanju inozemne obrazovne kvalifikacije izdane od ovlaštene institucije u RH.

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (presliku vjenčanog ili rodnog lista i sl.). Kandidati koji dostavljaju dokumentaciju na stranom jeziku dužni su uz nju dostaviti ovjereni prijevod na hrvatski jezik.

Izabrani kandidat bit će pozvan da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te dostavi na uvid izvornike dokaza o ispunjavanju formalnih uvjeta iz oglasa, čije su preslike priložene uz prijavu na oglas, uz upozorenje da se nedostavljanje traženih isprava smatra odustankom od prijma u službu.

Svi podaci koje dostave kandidati obrađivat će se samo u svrhu provedbe oglasa. Kandidati prijavom na oglas pristaju da Grad Karlovac, kao voditelj obrade, prikupljene podatke na temelju ovog oglasa obrađuje samo u obimu i samo u svrhu provedbe istog, od strane ovlaštenih osoba za provedbu oglasa. Grad Karlovac s osobnim podacima postupat će sukladno pozitivnim propisima uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.

Kandidat koji ima pravo prednosti kod prijma u službu prema posebnom zakonu, dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na oglas priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo to pravo, dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.) te dokaz da je nezaposlen (uvjerenje ili evidencijski list Hrvatskoga zavoda za zapošljavanje). Pod jednakim uvjetima podrazumijeva se da na kraju provedenog pisanog testiranja kandidata i provedenog intervjua s istima, kandidati koji su po rang-listi ostvarili najveći i isti broj ukupnih bodova, prednost pri zapošljavanju ima onaj kandidat koji se u svojoj prijavi pozvao na to pravo i dokazao ga.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17,98/19,84/21,156/23) i kandidat koji se pozvao na pravo prednosti pri zapošljavanju u skladu s člancima 47. i 48. Zakona o civilnim stradalnicima iz Domovinskog rata („Narodne novine“ broj 84/21), uz prijavu na oglas dužan je priložiti, osim dokaza o ispunjavanju traženih uvjeta iz ovog oglasa i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843> .

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), uz prijavu na oglas dužan je, osim dokaza o ispunjavanju traženih uvjeta, priložiti i rješenje o priznatom statusu odnosno potvrdu o priznatom statusu iz kojeg je vidljivo spomenuto pravo te dokaz na koji način je kandidatu prestao radni odnos ili služba kod posljednjeg poslodavca (ugovor, rješenje, potvrda i sl.). Prednost pri zapošljavanju može se ostvariti samo jednokratno.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na oglas dužan je, osim dokaza o ispunjavanju traženih uvjeta, priložiti i dokaz o invaliditetu.

Kandidatom prijavljenim na oglas smatrat će se samo osoba koja podnese pravodobnu i urednu prijavu te ispunjava formalne uvjete iz oglasa. Urednom prijavom smatra se potpuna prijava, odnosno prijava koja sadržava sve navedene podatke i priloge iz oglasa. Nepravodobne i nepotpune prijave neće se razmatrati. Osobe koje ne podnesu pravodobnu i urednu prijavu ili ne ispunjavaju formalne uvjete oglasa, ne smatraju se kandidatima prijavljenim na oglas te će o tome biti pisano obaviještene. Podnositelj nepotpune prijave na oglas neće biti pozivan na dopunu iste.

Oglasni postupak obuhvaća obaveznu prethodnu provjeru znanja i sposobnosti kandidata. Na prethodnu provjeru znanja i sposobnosti mogu pristupiti samo kandidati koji ispunjavaju formalne uvjete iz oglasa. Opis poslova i podaci o plaći radnog mjesta koje se popunjava, sadržaj i način obavljanja prethodne provjere znanja i sposobnosti kandidata koji ispunjavaju formalne uvjete, područja te pravni i drugi izvori za pripremanje kandidata za provjeru bit će objavljeni na mrežnoj stranici Grada Karlovca ([www.karlovac.hr](http://www.karlovac.hr) ). Vrijeme i mjesto održavanja prethodne provjere znanja i sposobnosti kandidata objavit će se najmanje pet (5) dana prije održavanja provjere na mrežnoj stranici Grada Karlovca ([www.karlovac.hr](http://www.karlovac.hr)). Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja i sposobnosti odnosno odustane od testiranja smatra se da je povukao prijavu na oglas i ne smatra se kandidatom u postupku.

Prijave na oglas, s dokazima o ispunjavanju uvjeta, podnose se preporučenom poštom na adresu: Grad Karlovac, Povjerenstvo za provedbu oglasa s naznakom: „Oglas za prijam u službu – Upravni odjel za gospodarstvo, razvoj grada i fondove EU: **viši stručni suradnik za fondove EU**,Banjavčićeva 9, 47000 Karlovac, u roku od 8 dana od dana objave oglasa na oglasnoj ploči i mrežnoj stranici Hrvatskog zavoda za zapošljavanje, Područnog ureda Karlovac. Prijave se mogu dostaviti i neposredno, u pisarnicu Grada Karlovca na adresi Banjavčićeva 9, Karlovac.

Nakon izbora kandidata, a prije donošenja rješenja o prijmu u službu, za izabranog kandidata nadležni upravni odjel Grada Karlovca zadužen za službeničke odnose provjerit će po službenoj dužnosti postoje li zapreke za prijam u službu iz članka 15. i 16. ZSNLS-a

Rješenje o prijmu u službu izabranog kandidata dostavlja se javnom objavom na mrežnoj stranici Grada Karlovca ([www.karlovac.hr](http://www.karlovac.hr)) najkasnije u roku od 60 dana od isteka roka za podnošenje prijava na javni natječaj. Dostava rješenja o prijmu u službu svim kandidatima smatra se obavljenom istekom osmog dana od dana javne objave rješenja o prijmu u službu na mrežnoj stranici Grada Karlovca

([www.karlovac.hr](http://www.karlovac.hr)). Javno objavljeno rješenje o prijmu u službu uklanja se s mrežnih stranica Grada Karlovca ([www.karlovac.hr](http://www.karlovac.hr)) nakon isteka roka od šest mjeseci od dana njegove objave.

Službenik ovlašten za privremeno

obavljanje poslova pročelnika Robert Vodopić, dipl.oec.